Google gør spiltjenesten Stadia gratis i to måneder

Google ser sit snit til at benytte sig af, at der for tiden er en del flere hjemme i påsken end normalt til at lancere et tilbud om at afprøve Stadia gratis i to måneder.

Tilbuddet gælder i Danmark og 13 andre lande. Hvis man efter de to gratis måneder ønsker at opsige sit Stadia Pro-abonnement, kan man nemt gøre det direkte i appen eller på stadia.com. Opsiger man ikke abonnementet, vil man efter de første to måneder blive opkrævet 69 kroner månedligt og fortsat have adgang til at spille.

Hvis du allerede har et Stadia Pro-abonnement, bliver du i de næste to måneder ikke opkrævet de 69 kroner om måneden, som Pro sædvanligvis koster. Se her hvordan du administrerer dit Pro-abonnement.

For at komme igang skal man:

Tilmelde sig på Stadia.com

Downloade Stadia app’en på Android eller iOS.

Man kan spille på computer, tv (via Chromecast, med controller) eller Chrome OS-tablet med din foretrukne (HID-kompatible) USB-understøttede controller eller mus og tastatur. Du kan også spille via WiFi på understøttede Android-telefoner. Se listen over kompatible controllere og telefoner her.

Midlertidig ændring af standardopløsning

Google melder, at tjenesten har oplevet større spilaktivitet i den senere tid, hvor flere end normalt er hjemme. For at reducere belastningen på internettet (hvilket også er sket på fx YouTube) arbejder Stadia-teamet på at lancere en midlertidig funktion, der ændrer standardskærmopløsningen fra 4k til 1080p.

Langt de fleste som spiller på eksempelvis en bærbar computer, vil ikke opleve et mærkbart fald i spilkvaliteten, men man kan til enhver tid justere sine dataforbrugerindstillinger i appen.

De 9 gratis tilgængelige spil i Stadia Pro:

Destiny 2: The Collection

GRID

Gylt

SteamWorld Dig 2

SteamWorld Quest: Hand of Gilgamech

Serious Sam Collection

Spitlings

Stacks on Stacks (on Stacks)

Thumper

Google gør spiltjenesten Stadia gratis i to måneder